آنادولو آتشی رقص توپلولوغو، آذربایجانین باشکندی باکی دا، شهرین قافقاز ایسلام اوردوسو طرفین‌دن ارمنی و بولشویک دسته‌لردن قورتاریلیشی‌نین 100-جو ایلدؤنومو موناسیبتیله گؤستری کئچیریب.
باکی‌نین یئنی معمارلیق سیمگه لریندن حیدر علیئو مرکزی پارکیندا اوینانان گؤستریگی تورکیه نین باکی سفیری ارکان اؤزورال، حیدر علیئو فوندونون دیرکتورو آنار علی اکبروو و مین‌لرله باکی‌لی ایزله‌دی.
آنادولونون موختلیف یئرلرین‌دن سئچیلن خالق اویونلاریندان‌ و میتولوژی‌دن اسن‌لنه‌رک حاضیرلانان کوروگرافی، ماراق‌لی ماکیاژ و پالتارلارلا کئچیریلن رقص چیخیشی باکی‌لی‌لاردان بؤیوک ماراق گؤردو.
نوماییش سونراسیندا تاماشاچی‌لاری آذربایجان و تورک بایراق‌لاری سلاملایان رقاص‌لار بؤیوک آلقیش آلیب.
تدبیرده آنادولو آتشی‌نه یاناشی، آذربایجان‌لی مشهور سس ایفاچی‌لاری لاله مممدووا، ایوب یعقوبوو، تونزاله آغایئوا، سئودا علی اکبرزاده، آیگون کاظیمووا، جیحون زینالوو ایله قایا و راست قروپ‌لاری دا صحنه‌یه چیخدی.
